東方蒼龍七宿：

角宿： 
有星二，屬室女座(α,ζ)，角宿一(Spica, αVir)即此座 α，一等星，色白。史記天官書：『左角 李，右角將。』星經：『角二星為天門。』又 云：『左角為天田，右角為天門，中間名天關 。』觀象玩占：『角二星為天關，蒼龍角也， 一曰維首、天陳、天相、天田，金星也。』

亢宿： 
有星四，皆室女座中三等星(κ,ι,φ,λ)，禮月令： 『仲夏之月，昏．亢中』

氐宿： 
有星四，均屬天秤座(α,η,γ,βZubenescham)，氐宿一(Zubenelgenubi, αLib)即天秤座 α，禮月令：『季冬之月，旦，氐中。』爾雅 釋天：『天根氐也』注：『角亢下繫於氐，若 木之有根』星經：『氐四星為天宿宮，一名天根，二名天 府，木星。』

房宿： 
有星四，即天蠍座之π﹐ρ﹐δ﹐β(Graffias, βSco)， 房宿三西名為Dschubba，晉書天文 志：『房四星為明堂，天子布政之宮也。』

心宿： 
有星三，即天蠍座σ﹐α﹐τ。又名 三星，詩唐風綢繆：『三星在天』朱傳：『三 星，心也，在天昏始見於東方，建辰之月也。 』劉瑾曰：『心宿之象，三星鼎立，故因謂之三星，然凡三星者，非止心之一宿，而知此詩 為指心宿者，蓋春秋之初，辰月末，日在畢， 昏時，日淪地之酉位，而心宿始見於地之東方 ，此詩，男女既過仲春之月而得成婚，故適見 心宿也。』心宿二亦名天王或大 火，西名Antares，一等星色赤，詩豳風七月：『七月流火 』即指此星．禮月令：『季夏之月，昏，火中 』左傳襄公九年『心為大火』星經：『心三星 ，中天王，前為太子，後為庶子，火星也，一名大火，二名大辰，三名鶉火。』心宿又名商星，左傳昭公元年『遷閼伯于商丘，主辰，商人是因，故辰為商星。』注：『辰，大火也。』

尾宿： 
有星九，均屬天蠍座，禮月令：『孟春 之月，旦，尾中。』左傳僖公五年：『龍尾伏 辰』注：『龍尾，尾星也。』觀象玩占：『尾九 星蒼龍尾也，一曰析木。』

箕宿： 
有星四，均屬人馬座，亦名南箕，詩小 雅大東：『維南有箕，不可以簸揚。』疏：『 二十八宿連四方為名者，惟箕斗井壁四星而已 ，箕斗並在南方之時，箕在南而斗在北，故言 南箕北斗。』史記天官書：『箕為敖客，曰口 舌。』

北方玄武七宿：

斗宿： 
有星六，均屬人馬座，亦稱北斗，又名南 斗。詩小雅大東：『維北有斗，不可以挹酒漿 。』晉書天文志：『北方南斗六星，天廟也， 一曰天機。』考古質疑：『四方列宿，隨時迭 運，故以春言之，井﹐鬼﹐柳星，見於南方 ，則斗﹐牛﹐女﹐虛，為北方之宿爾，以其正 當北斗之衡，故彼既曰北斗，則此曰南斗，所 以別也。』

牛宿： 
有星六，均屬摩羯座，禮月令：『季春 之月，旦，牽牛中，又仲秋之月，昏，牽牛中 。』史記天官書：『牽牛為犧牲。』按古時多 謂牛宿為牽牛，今則均以河鼓為牽牛。』

女宿： 
有星四，三屬寶瓶座，禮月令：『孟夏 之月，旦，婺女中。』史記天官書：『婺女』索 隱：『爾雅云：『須女謂之務女。』或作婺字 。』博雅：『嬃女謂之婺女。』

虛宿： 
有星二，虛宿一即寶瓶座β，係美麗雙 星，虛宿二即小馬座α。禮月令：『季秋之月 ，昏，虛中。』爾雅釋天：『玄枵虛也，顓頊 之虛，，虛也，北陸虛也。』

危宿： 
有星三，第一星即寶瓶座α，幾在天球 赤道，第二星與第三星即飛馬座θ﹐ε。禮月 令：『仲夏之月，旦，危中；』又：『孟冬之 月，昏，危中；』史記天官書：『北宮玄武虛 危，危為蓋屋。』晉書天文志：『危三星主天 府，天市，架屋。』

室宿： 
有星二，即飛馬座α﹐β。禮月令：『 孟春之月，日在營室。』詩鄘風：『定之方中 ，作于楚宮。』朱傳：『定，北方之宿，營室 星也。』廣雅：『營室謂之豕韋。』觀象玩占 ：『室二星曰營室，一曰定星。』

壁宿： 
有星二，即飛馬座γ，另外即仙女座α ，屬二等星，禮月令：『仲冬之月，昏，東壁 中。』觀象玩占：『壁二星曰東壁，圖書之府 。』 

西方白虎七宿：

奎宿： 
有星十六，九屬仙女座，七屬雙魚座． 禮月令：『季夏之月，旦，奎中．』孝經援神 契：『奎主文章』注：『奎星屈曲相鉤，似文 字之畫。』史記天官書：『奎曰封豕，為溝瀆 。』正義：『奎，天之府庫，一曰天豕，亦曰 封豕，主溝瀆，西南大星，所謂天豕目。』

婁宿： 
有星三，即白羊座β﹐γ﹐α。禮月令 ：『季冬之月，昏，婁中。』史記天官書：『 婁為聚眾。』晉書天文志：『婁三星為天獄， 主苑牧﹐犧牲﹐供給﹐郊祀，亦為興兵聚眾。 』

胃宿： 
有星三，屬白羊座，史記天官書：『胃 有天倉』觀象玩占：『胃三星曰大梁。』

昴宿： 
有星七，六屬金牛座，七姊妹星團即此 宿也，書堯典：『日短星昴，以正仲冬。』爾 雅釋天：『大梁昴也，西陸昴也。』史記天官 書：『昴曰髦頭，胡星也，為白衣會。』光度 最強者為昴宿六。

畢宿： 
有星八，七屬金牛座，畢宿五即金牛座 α，距地七十光年，一月十日下午九時中天， 中天高度７０度，詩小雅大東：『有捄天畢， 載施之行。』朱傳：『天畢，畢星也，狀如掩 兔之畢。』禮月令：『孟秋之月，旦，畢中。 』爾雅釋天：『濁謂之畢』注：『掩兔之畢， 或呼為濁，因星形以名。』晉書天文志：『畢 八星主邊兵，主弋獵，其大星曰天高，一曰邊 將。』

觜宿： 
有星三，屬金牛座，禮月令：『仲秋之 月，旦，觜觿中。』史記天官書：『參為白 虎，小三星隅置曰觜觿，為虎首，主葆旅事。

參宿： 
有星七，均屬獵戶座，參宿七即β，西名為Rigel，一等 星，色白；參宿四即α，西名Betelgeuse，一等星，色赤； 參宿五即γ，西名為Bellatrix，二等 星。禮月令：『孟春之月，昏，參中。』尚書 旋璣鈐：『參為大辰，主斬刈。』史記天官書 ：『參為白虎』廣雅：『紫宮參伐謂之大辰， 參謂之實沈。』按實沈為高辛氏之次子，與其兄閼伯不相能 (容)，被遷於大夏，主參。觀象玩占：『參七星伐三星曰 參伐。』

南方朱鳥七宿：

井宿： 
有星八屬雙子座，史記天官書：『南宮 朱鳥權衡，東井為水事。』博雅：『東井謂之 鶉首。』晉書天文志：『南方東井八星，天之 南門。』

鬼宿： 
有星四，屬巨蟹座，星光皆暗，中有一 星團，晦夜可見，稱曰積尸氣，史記天官書： 『輿鬼鬼祠事』博雅：『輿鬼謂之天廟。』晉 書天文志：『輿鬼五星，天目也。』觀象玩占 ：『鬼四星曰輿鬼，為朱雀頭眼，鬼中央白色 如粉絮者，謂之積尸，一曰天尸，如雲非雲， 如星非星，見氣而已。』

柳宿： 
有星八，均屬長蛇座，禮月令：『季秋 之月，旦，柳中。』爾雅釋天：『咮謂之柳， 柳鶉火也。』漢書天文志：『柳為烏啄，主草 木。』晉書天文志：『柳八星天之廚宰也。』

星宿： 
有星七，六屬長蛇座，星宿一即此座α，西名為Alphard， ，孑然獨照，光度列為二等，禮月令：『季春之 月，昏，七星中。』又：『孟冬之月，旦，七 星中。』史記天官書：『七星主急事。』觀象 玩占：『周禮：『鳥旗七旒，以象鶉火。』謂七星 也。』

張宿： 
有星六，均屬長蛇座。史記天官書：『 張素為廚，主觴客。』漢書天文志：『張嗉為 廚，主觴客』廣雅：『張謂之鶉尾。』觀象玩 占：『張六星為天府，一曰御府，一曰天昌， 實為朱鳥之嗉，火星也。』

翼宿： 
有星二十二，第一至第十一屬巨爵座， 十二至十四屬長蛇座，外二星，又六星皆不明 ，為二十八宿中星數最多者，禮月令：『孟夏 之月，昏，翼中。』史記天官書：『翼為羽翮 主遠客。』晉書天文志：『翼二十二星，天之 樂府，主俳倡戲樂。』

軫宿： 
有星四，即烏鴉座γ、ε、δ、β。δ 為美麗雙星，其色一黃一紫。禮月令：『仲冬 之月，旦，軫中。』史記天官書：『軫為車， 主風。』
　
